בסבוסה

בַּסְבּוּסַה (מערבית מצרית: بسبوسة; בערבית לבנטינית גם: هريسة, הַרִיסַה, או نمورة, נַמּוּרַה; בארמנית: Շամալի, שַׁאמַאלִי) היא מנת קינוח המשתייכת למטבח הים תיכוני. את הבסבוסה מכינים מבלילת סולת וממתיקים אותה בעזרת מי זהר או מי ורדים. הבסבוסה היא חלק מהמטבח הערבי, הטורקי, היווני, וגם הישראלי.

מידע נוסף
הבסבוסה נפוצה בעיקר במטבח הערבי והים-תיכוני ואף מכינים אותה בצפון אפריקה ומדינות הבלקן. באזור הלבנט מכנים את המנה בשם הריסה, וכן בשטחי המגרב ובאלכסנדריה שבמצרים. הבסבוסה היא מנה פופולרית במיוחד בפי הקופטים במצרים, שכן הם אוכלים ממנה לפני צומות, כמו צום התענית הגדולה וצומות גדולים אחרים.

קיימת גם גרסה כוויתית למנה - פסטושה (או פסטוצ'ה), קינוח שנוצר לראשונה בשנת 2010. הפסטושה דומה לבסבוסה, היא עשויה מסולת אותה משרים בסירופ מתוק. אלא, שאת הפסטושה מקשטים בפיסטוקים ובמי זהר.

קישורים חיצוניים

הערות שוליים

עוגות
המטבח הקפריסאי
המטבח המצרי
המטבח הישראלי
המטבח האלבני
המטבח הלבנוני
המטבח המזרח-תיכוני
המטבח הסעודי
המטבח הסורי
המטבח הטורקי: קינוחים
המטבח היווני: קינוחים